

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

16 մարտի 2023 թվականի N - Ա

ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ

ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ

ՆԱԽԱՐԱՐՈՒԹՅԱՆ ՋՐԱՅԻՆ ԿՈՄԻՏԵԻՆ

ԱՄՐԱՑՆԵԼՈՒ **ՄԱՍԻՆ**

**----------------------------------------------------------------------------**

Ղեկավարվելով Հայաստանի Հանրապետության քաղաքացիական օրենսգրքի 594-րդ հոդվածի և «Կառավարչական իրավահարաբերությունների կարգավոր­ման մասին» Հայաստանի Հանրապետության օրենքի 5-րդ հոդվածի 5-րդ և 8-րդ մասերի, 9-րդ հոդվածի 5-րդ մասի պահանջներով և հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 36-րդ և 37-րդ հոդվածները՝ Հայաստանի Հանրապետության կառավարությունը ո ր ո շ ու մ է.

1. Ուժը կորցրած ճանաչել Հայաստանի Հանրապետության կառավարության 2022 թվականի օգոստոսի 11-ի «Որպես նվիրատվություն գույք ընդունելու և Հայաստանի Հանրապետության տարածքային կառավարման և ենթակառուցվածքների նախա­րարության ջրային կոմիտեին ամրացնելու մասին» N 1242-Ա որոշումը։

2. Որպես նվիրատվություն Հայաստանի Հանրապետությանն ընդունել Հայաստանի Հանրապետության Վայոց ձորի մարզի Եղեգիս համայնքին սեփակա­նության իրավունքով պատկանող` Վարդահովիտ գյուղի 9-րդ փողոց 6 հասցեի անշարժ գույքը, այդ թվում՝ հողամասը՝ 1.26 հա մակերեսով և շինությունները՝ 1297.6 քառ. մետր մակերեսով (անշարժ գույքի նկատմամբ իրավունքների պետական գրանցման վկայական N 13042022-10-0018), 20285724 դրամ շուկայականին մոտարկ­ված կադաստրային արժեքով՝ համաձայն հավելվածի։

3. Սույն որոշման 2-րդ կետում նշված անշարժ գույքերն ամրացնել Հայաստանի Հանրապետության տարածքային կառավարման և ենթակառուց­վածք­ների նախարարության ջրային կոմիտեին (այսուհետ՝ ջրային կոմիտե):

4. Ջրային կոմիտեի նախագահին՝ սույն որոշումն ուժի մեջ մտնելուց հետո եռամսյա ժամկետում, Հայաստանի Հանրապետության Վայոց ձորի մարզի Եղեգիս համայնքի ղեկավարի հետ համատեղ, ապահովել սույն որոշման 2-րդ կետում նշված անշարժ գույքերի՝ սահմանված կարգով Հայաստանի Հանրապետության անունից նվիրատվության պայմանագրի կնքումը և հանձնման-ընդունման աշխա­տանքների կատարումը՝ նվիրատվության պայմանագրի նոտարական վավե­րացման, պայմա­նագրից բխող գույքային իրավունքների պետական գրանցման և նշված գործողու­թյունների իրականացման համար անհրաժեշտ ծախսերն իրակա­նացնելով ջրային կոմիտեի միջոցների հաշվին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան

Հավելված

ՀՀ կառավարության 2023 թվականի մարտի 16-ի N - Ա որոշման

Ց Ա Ն Կ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՅՈՑ ՁՈՐԻ ՄԱՐԶԻ ԵՂԵԳԻՍ ՀԱՄԱՅՆՔԻ ՎԱՐԴԱՀՈՎԻՏ ԳՅՈՒՂԻ 9-ՐԴ ՓՈՂՈՑ 6 ՀԱՍՑԵՈՒՄ ԳՏՆՎՈՂ ԱՆՇԱՐԺ ԳՈՒՅՔԻ

|  |  |  |  |
| --- | --- | --- | --- |
| NN  ը/կ | Գույքի անվանումը | Չափի միավորը | Մակերեսը |
| 1. | հողամաս | հա | 1.26 |
| Ընդամենը՝ հողամաս | | հա | 1.26 |
| 1. | շինություն (կոմպրեսորնի) | քառ. մ | 210.7 |
| 2. | շինություն | քառ. մ | 95.5 |
| 3. | արհեստանոց | քառ. մ | 232.8 |
| 4. | շինություն | քառ. մ | 553.3 |
| 5. | շինություն | քառ. մ | 64.8 |
| 6. | պահակատուն | քառ. մ | 33.5 |
| 7. | շինություն | քառ. մ | 18.3 |
| 8. | շինություն | քառ. մ | 38.6 |
| 9. | պարիսպ | քառ. մ  խոր. մ | 38.6  135.1 |
| 10. | ծածկ | քառ. մ | 11.5 |
| Ընդամենը՝ շենքեր և շինություններ | | քառ. մ | 1297.6 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Ա. ՀԱՐՈՒԹՅՈՒՆՅԱՆ